1 Augustus: Praktiese Christenskap. – Jan van der Watt - www.bybelkennis.co.za
by Mitch Kalp · Published 01/08/2017 · Updated 31/07/2017
1 Kor 14:6-19 (fokus 14:6-19)
‘n Student sê eendag hy is so bly hy’s in Suid-Afrika gebore en nie in Frankryk nie, want hy kan nie ‘n woord Frans praat nie. Ja-nee, as jy nie die taal in ‘n land kan praat nie, het jy probleme.
Hier in 1 Kor 14 Paulus praat van ‘n spesiale taal wat God vir ‘n mens gee om met Hom te kommunikeer (14:2). Ander kan dit nie verstaan nie en dit het eintlik net waarde vir die persoon wat praat, behalwe as dit uitgelê word (14:2,6). Daarom sê Paulus dat as jy tussen ander mense is, jy liewer maar ‘n paar woorde moet praat wat hulle kan verstaan as duisende woorde in daardie spesiale taal wat hulle niks van verstaan nie. In so ‘n situasie het die paar woorde meer waarde.
Hier sien ons Paulus, die praktiese Christen. Hy vra eers wat het die meeste waarde vir ander in ‘n spesifieke situasie. ‘n Christen leef nie vir vertoon of eie belang nie, maar vir God. Daarom vra Christene altyd praktiese vrae: wat is die voordeligste vir ander? Wat moet ek doen om die meeste vir my mede-gemeentelede te beteken? Dit is die wese van praktiese Christenskap: die opbou en versterking van van God se mense. As jy dit doen is jy vir die Here op jou beste en doen jy vir Hom die meeste.
Gelukkig het ons nie ‘n kommuniasieprobleem as dit by God kom nie. Hy verstaan woorde en dade wat prakties vir ander iets beteken baie goed… daardie taal kan elke Christen praat.
by Mitch Kalp · Published 07/11/2017 · Last modified 31/10/2017
by Mitch Kalp · Published 18/07/2017